टूर्नामेंट के पहले जर्मनी फेवरेट मानी जा रही थी मगर पहले ही मैच से जानकारों को लग गया था कि इस टीम में वो बात नहीं है जो 2014 की वर्ल्ड कप टीम में थी. 2014 के वर्ल्ड कप मैच में जर्मनी ने ब्राज़ील को 7 गोल मारे थे और 7-1 से मैच जीता था. मगर वही टीम साउथ कोरिया से हारेगी इस बात का भी अंदाज़ा किसी को नहीं था. जर्मनी की यह टीम थकी हारी टीम लग रही थी, एकदम से उम्रदाज़ों की टीम. 2014 की टीम के कई खिलाड़ी इस टीम में थे जो अब ढलान पर नज़र आ रहे थे.